14. ΑΝΑΓΚ. ΝΟΜΟΣ υπ’ αριθ. 268 της 31 Μαρτ./4 Απρ. 1945 Περί φορολογικών απαλλαγών των εν Ελλάδι Βρεττανικών και συμμαχικών στρατευμάτων. Άρθρον μόνον.-1.Τα προς χρήσιν των εν Ελλάδι Βρεττανικών και συμμαχικών στρατευμάτων εισαγόμενα ή εκ της εσωτερικής αγοράς προμηθευόμενα είδη, ως και αι υγραί καύσιμοι ύλαι αι χρησιμοποιούμεναι δια την κίνησιν των οχημάτων της Βρεττανικής Υπηρεσίας περιθάλψεως εν Ελλάδι, απαλλάσσονται παντός αμέσου ή εμμέσου φόρου, δασμού, τέλους, δικαιώματος ή εισφοράς εν γένει, εισπραττομένου υπέρ του Δημοσίου, Δήμων, Κοινοτήτων ή τρίτων προσώπων δημοσίου ή ιδιωτικού δικαίου ή Οργανισμών. 2.Αι λεπτομέρειαι και ο τρόπος της εφαρμογής του παρόντος κανονισθήσονται δι’ αποφάσεων του Υπουργού των Οικονομικών. 3.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 